Winter Garden Atrium

Winter Garden Atrium on 10-kerroksinen lasiholvin sisään rakennettu paviljonki, joka on osa Brookfield Place -toimistorakennuskompleksia Lower Manhattanilla, New Yorkin kaupungissa. Rakennuksen takaosa avautuu World Financial Center Plaza -aukiolle. Paviljonkia pidetään yleisesti merkittävänä nähtävyytenä. Winter Garden Atriumin rakennustyöt valmistuivat vuonna 1988. Paviljonki vaurioitui pahoin syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua tuhoten muun muassa lähes kaikki paviljongin ikkunapaneelit. Korjaus- ja entisöintityöt valmistuivat vuonna 2002. Kulttuuritoiminta Winter Garden Atriumissa on järjestetty lukuisia kulttuuritapahtumia kuten konsertteja. Vuoden 2002 uudelleenavaamisen jälkeen paviljongissa on muun muassa järjestetty baletti-, konsertti- ja sirkusesityksiä. Keväällä 2003 Paviljongissa oli esillä Lower Manhattan Development Corporationin järjestämä valokuvanäyttely World Trade Centerin uudelleenrakennustöistä. Näyttelyssä oli esillä myös Daniel Libeskindin ensimmäisiä luonnoksia uudesta One World Trade Centerista. Myöhemmin samana vuonna Winter Garden Atriumissa oli esillä uuden World Trade Centerin suunnittelukilpailun kahdeksan finalistin suunnitelmat. Kuvia Katso myös Brookfield Place Lähteet Aiheesta muualla Kuvia tai muita tiedostoja aiheesta Winter Garden Atrium Wikimedia Commonsissa World Financial Centerin virallinen sivusto (englanniksi) Winter Garden Atriumin tapahtumakalenteri (englanniksi)